Sewe dae van rou vir vloedslagoffers | Maroela Media
Sewe dae van rou vir vloedslagoffers
Vloedskade in Durban (25 April 2019) (Foto: Leon Lestrade/African News Agency/ANA)
Pres. Cyril Ramaphosa het Dinsdag sewe dae van nasionale rou aangekondig vir die persone wat in vloede in KwaZulu-Natal en die Oos-Kaap omgekom het.
Ramaphosa het opdrag gegee dat die vlag van 1 Mei tot 7 Mei halfstok moet hang by elke stasie in die land as 'n teken van respek en die rouperiode.
"Pres. Ramaphosa het die vloedgeteisterde gebiede besoek en inwoners verseker dat die regering hulle sal bystaan in die reddingspoging. Hy verwelkom die ondersteuning wat die res van die land reeds aan die slagoffers gebied het," het sy kantoor in 'n verklaring gesê.
Hy het ook sy dank uitgespreek vir die boodskappe van ondersteuning van regerings oor die wêreld heen.
Willies Mchunu, premier van KwaZulu-Natal, het Donderdag as 'n provinsiale dag van rou en gebed aangekondig. Hy het gesê die dodetal het tot 69 gestyg nadat nog liggame gevind is. Vloedskade in die provinsie beloop meer as R1 miljard.
Die Oos-Kaapse regering het Woensdag bevestig elf persone is dood en twee word nog vermis as gevolg van onlangse vloede in dié provinsie.
My innige simpatie aan elke vloedslagoffer se familie. Mag God jul bystaan in hierdie tyd van rou.
Jy kan jou vlag vir EWIG laat halfstok hang vir AL die mense in hierdie land wat sedert die ANC se bewind vermoor is. Sewe miljoen jaar is te min om in rou gedompel te wees vir wat jul behaal het in 'n pragtige land soos SA. Die riviere se water is te min vir al die bloed wat al hier gevloei het. Waar is die regering se simpatie hiermee….
Belaglik mnr die president, waarom het die land se vlag nie halfmas gehang toe my kind ook 'n statistiek word van 'n onbevoegde trokdrywer wat 4 lewens geneem het nie. Smeer bietjie jam aan dai bekkie van jou, dan praat ons weer.